open-index/open-wikipedia-markdown huggingface dataset:
Dambis

[thumb|300px|Dambis [Jēkabpils|Jēkabpilī, kas paredzēts aizsardzībai pret Daugavas plūdiem]]
**Dambis** ir aizsprostam līdzīga hidrotehniska būve, kas paredzēta teritoriju applūšanas novēršanai, upju gultņu regulēšanai un ostu akvatoriju aizsargāšanai pret viļņošanos. Ar dambjiem norobežotu nosusinātu teritoriju sauc par polderi. Ar dambju palīdzību var izveidot kuģojamus kanālus, kuros ūdenslīmenis ir augstāks par zemes virsmu. Dambjus izmanto arī lielu zivju dīķu sadalīšanai mazākos dīķos. Atšķirībā no aizsprostiem, dambji nav paredzēti ūdenskrātuvju veidošanai.

## Atsauces
Mihajs Treistariu

**Mihajs Treistariu** (; dzimis ) ir rumāņu dziedātājs, kas piedalījās 2006. gada Eirovīzijas dziesmu konkursā.

Mihajs ar mūziku nodarbojas jau no 7 gadu vecuma, bet ar dziedāšanu no 16 gadiem. Beidzis Jasas pilsētas universitātes informātikas fakultāti. No 1999. līdz 2004. gadam bija grupas "Valahia" dalībnieks. Izdevis trīs solo albumus ("Altceva", "Tornerò", "De Craciun"). 2006. gada Eirovīzijas dziesmu konkursā piedalījās ar dziesmu "Tornerò". Šajā konkursā Mihajs, ar savaktajiem 172 punktiem, ieņēma ceturto vietu. 2007. gada "Jaunajā Vilnī" Mihajs ieņēma 13. vietu.

## Ārējās saites
* Mihaja mājaslapa
UEFA stadionu kategorijas

**UEFA stadionu kategorijas** tiek izmantotas, lai klasificētu futbola stadionus pēc UEFA Stadionu infrastruktūras noteikumiem. Pēc šiem noteikumiem stadionus kategorizē pirmajā, otrajā, trešajā vai ceturtajā (iepriekš elites) kategorijā. Šīs kategorijas 2006. gadā aizvietoja iepriekš izmantoto stadionu vērtēšanas sistēmu ar piecām zvaigznēm. Lai stadionā varētu notikt UEFA Čempionu līgas kvalifikācijas izslēgšanas spēles vai kāda no pamatturnīra spēlēm, tam jābūt ceturtās kategorijas stadionam. Ceturtā kategorija ir nepieciešama arī jebkurai UEFA Eiropas līgas vai Eiropas čempionāta pamatturnīra spēlei.

## Galvenās atšķirības starp kategorijām

## Atsauces
Anahaima

**Anahaima** (, izrunā: ) ir pilsēta ASV, atrodas Kalifornijas štata Orinžas apgabalā. Saskaņā ar 2010. gada ASV Tautas skaitīšanas datiem, pilsētā dzīvo 336 265 cilvēki, kas to padara par Orinžas apgabala apdzīvotāko pilsētu un 10. apdzīvotāko pilsētu visā Kalifornijā.

Anahaimu 1857. gadā dibināja piecdesmit vācu ģimenes. Laika gaitā tā attīstījās par industriālo centru.

Tāpat kā citās Dienvidu krasta pilsētās, arī Anahaimā ir novērojamas siltas vasaras un vēsas ziemas.

Pilsētā ir bāzēts NHL hokeja klubs Anahaimas "Ducks", kā arī MLB beisbola klubs Losandželosas "Angels".

## Atsauces

## Ārējās saites

* Mājaslapa
Mucenieki (Ropažu pagasts)

**Mucenieki** ir ciems Pierīgā, Ropažu novada Ropažu pagastā. Izvietojies pagasta rietumos pie Rīgas apvedceļa A4 19 km attālumā no pagasta centra Ropažiem, 10 km no novada centra Ulbrokas un 20 km no Rīgas centra.

## Vēsture

Apdzīvotā vieta izveidojusies bijušās padomju armijas kara pilsētiņas vietā. Kopš 1960. gadiem te bija dislocēta PSRS Pretgaisa aizsardzības karaspēka daļa k/d 55725. 1982. gadā sāka būvēt 6. atsevišķās pretgaisa aizsardzības armijas 27. korpusa komandpunktu «Arka» (k/d 78454-В), pie kura izauga virsnieku pilsētiņa. Sakarā ar Krievijas bruņoto spēku izvešanu objektu tā arī nesāka izmantot, bet pēc 1994. gada tā aprīkojumu demontēja. Bunkuru nojauca 2000. gados.

1998. gadā Muceniekos izveidoja patvēruma meklētāju izmitināšanas centru “Mucenieki” 200 personām. Ciema austrumu daļā veidojās individuālās apbūves ciemats Silava.

2022. gada 18. augustā Muceniekos demontēja vienu no pēdējiem Latvijas Ļeņina pieminekļiem, kas atradās bijušajā kara pilsētiņā.

## Iedzīvotāji

### Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Mucenieki

**Mucenieki** var būt:

* Mucenieki — apdzīvota vieta Ceraukstes pagastā
* Mucenieki — apdzīvota vieta Dzelzavas pagastā
* Mucenieki — apdzīvota vieta Priekules pagastā
* Mucenieki — apdzīvota vieta Ropažu pagastā
* Mucinīku cits nosaukums
Irīna Rozenfelde

**Irīna Rozenfelde** (; dzimusi  Kerčā) ir ukraiņu dziedātāja. Pazīstama arī pēc pseidonīma **Īrisa**.

No 1996. līdz 2003. gadam Irīna mācījās Krimas mākslas licejā vokālajā koru nodaļā. 1998. gadā ieņēma trešo vietu konkursā "Jaunais komponists". Strādāja Baltkrievijas nacionālajā estrādes un simfoniskās mūzikas koncertu orķestrī par vokālisti. Piedalījusies nacionālajā Eirovīzijas atlasē 2006. gadā, kur ieņēma otro vietu piekāpjoties Tīnai Karolai. 2008. gadā konkursā Jaunais Vilnis ieguva otro vietu un saņēma Laimas Vaikules speciālo balvu. Atkārtoti piedalījās Eirovīzijas nacionālaja atlasē 2010. gadā.

## Atsauces

## Ārējās saites
* Mūziķes mājaslapa
Nyusha

**Anna Šuročkina** (; dzimusi  Maskavā, Krievijas PFSR, PSRS), plašāk pazīstama kā ***Nyusha*** (*Нюша*), ir krievu dziedātāja.

Viņa piedalījās 2008. gada Jaunajā Vilnī, kur ieņēma 7. vietu ar 328 punktiem. 2010. gadā viņa izdeva debijas albumu *Выбирать чудо*.

## Diskogrāfija
* *Выбирать чудо* (2010)
* *Объединение* (2014)

## Ārējās saites
* Oficiālā mājaslapa
Mika Ņūtone

**Oksana Hricaja** (; dzimusi ), plašāk pazīstama kā **Mika Ņūtone** (, ), ir ukraiņu mūziķe. Dzied jau kopš deviņu gadu vecuma.

Daudzi starptautiski notikumi ir iedvesmojuši mūziķi sacerēt dažādas dziesmas, piemēram, par 2004. gada cunami, karu Irākā.

2011. gadā M. Ņūtone pārstāvēja Ukrainu Eirovīzijas dziesmu konkursā. Finālā ar 159 punktiem viņa ierindojās 4. vietā.

## Ārējās saites

* Oficiālā mājaslapa 
* Facebook profils
*
Martins Štrbāks

**Martins Štrbāks** (; dzimis 1975. gada 15. janvārī) ir bijušais slovāku hokejists, aizsargs, Slovākijas hokeja izlases dalībnieks. Karjeras laikā aizvadījis 49 spēles Nacionālajā hokeja līgā, taču lielāko karjeras daļu spēlējis Krievijas, Čehijas un Slovākijas, kļūstot par visu trīs valstu čempionu. Slovākijas hokeja izlases sastāvā izcīnījis trīs Pasaules čempionātu medaļas.

## Spēlētāja karjera
Savu profesionālā spēlētāja karjeru Štrbāks uzsāka dzimtajā Prešovā, 1994.—95. sezonā debitējot arī Slovākijas Ekstralīgā. Jau savas debijas sezonas laikā Štrbāks pārcēlās uz Bratislavas "Slovan" rindām, kuras sastāvā aizvadīja lielāko daļu nākamo četru sezonu. 1999. gada vasarā Martins pievienojās Čehijas Ekstralīgas vienībai HC Litvīnova, taču nākamajā sezonā, spēlējot jau HC Vsetīnas rindās, izcīnīja arī līgas čempiones titulu. 2001.—02. sezonas gaitā Štrbāks pievienojās Krievijas Superlīgas vienības Jaroslavļas "Lokomotiv" rindām, izcīnot arī Krievijas čempiona titulu. 2003. gada vasarā Martins devās uz Ziemeļameriku, kur, pēc aizvadītām piecām spēlēm Losandželosas "Kings" rindās, tika aizmainīts uz Pitsburgas "Penguins". 

No 2004. līdz 2007. gadam spēlējis Maskavas "CSKA" sastāvā. 2009.—10. sezonā, spēlējot Balašihas "HK MVD" rindās, kopā ar komandu sasniedza Gagarina kausa finālu, kā arī piedalījās KHL Zvaigžņu spēlē. 2010.—11. sezonu Štrbāks aizvadīja Maskavas "Dinamo" sastāvā, taču nākamajā vasarā pievienojās jaunizveidotās Popradas "Lev" rindām. No 2012. gada līdz pat karjeras noslēgumam 2016. gadā spēlēja HC Košice sastāvā, divas reizes izcīnot līgas čempiona titulu.

Slovākijas izlases rindās spēlējis desmit Pasaules čempionātos, 2002. gadā izcīnot Pasaules čempiona titulu, kā arī 2006. un 2010. gada olimpiskajās spēlēs.

## Ārējās saites
Īrisa

**Īrisa** var būt:

* Īrisa (personvārds)

## Skatuves vārds
* Irīnas Rozenfeldes skatuves vārds

## Skatīt arī
* IRIS (Saules observatorija)
Vshovas apriņķis

**Vshovas apriņķis** () ir apriņķis Polijā, Lubušas vojevodistē. Robežojas ar Lubušas vojevodistes Nova Solas apriņķi, Lielpolijas vojevodistes Volštinas un Lešno apriņķiem, kā arī Lejassilēzijas vojevodistes Guras un Glogovas apriņķiem.
Slava (pilsēta)

**Slava** (), vēsturiski arī Šlava () ir pilsēta Polijas rietumos, Lubušas vojevodistē. Līdz 1945. gadam atradās Vācijā, bet, pamatojoties uz Jaltas un Potsdamas konferenču lēmumiem, pilsēta tika piešķirta Polijai, bet vācu iedzīvotāji padzīti. Kūrortpilsēta pie Slavas ezera.

## Atsauces

## Ārējās saites
Konstantīns Meladze

**Konstantīns Meladze** (, ; dzimis  Batumi) ir gruzīnu izcelsmes PSRS un Ukrainas komponists un mūzikas producents.

## Biogrāfija
Konstantīns Meladze dzimis , Batumi, Gruzijas PSR. Dziedātāja Valērija Meladzes vecākais brālis un viņa muzikālais producents. Kopā ar Valēriju viņi darbojās grupā *Диалог* (*Dialog*), bet vēlāk abi iesāka solo karjeras. 2000. gadā Konstantīns kopā ar Dmitriju Kostjuku izveidoja grupu *[[Nu Virgos|VIA Gra]]*. Konstantīns rakstījis dziesmas Sofijai Rotaru, Valērijam Meladzem, grupām *БиС* (*BiS*), *VIA Gra*, *Инь-Ян* (*Iņ-Jaņ*) un citiem mūziķiem.

Darbojies kā mūzikas producents filmai "Stilīgie" (*Стиляги*), kā komponists un muzikālais producents filmām *Вечера на хуторе близ Диканьки*, *Сорочинская ярмарка* un *Золушка*.

## Privātā dzīve
Konstantīns Meladze  apprecējās ar Janu Meladzi (meitas uzvārds — Suma). Viņiem ir trīs bērni: Alise (2000), Lija (2004) un Valērijs (2005).

No 2015. līdz 2023. gadam bija precējies ar dziedātāju Veru Brežņevu.

## Diskogrāfija
* 2003 — *Песни без слов. Странница осень*

## Atsauces

## Ārējās saites
* Konstantīns Melaze brāļu Meladzes mājaslapā 
* Konstantīna Meladzes biogrāfija
Alfreds fon Tirpics

**Alfreds fon Tirpics** (; dzimis , miris ) bija vācu admirālis, Vācijas Valsts kara flotes dienesta (*Reichsmarineamt*) valsts sekretārs no 1897. līdz 1916. gadam. Tiek dēvēts pār "Vācijas kara flotes tēvu".

Dzimis augsta valsts ierēdņa ģimenē. Bērnību pavadīja Frankfurtē pie Oderas. Sešpadsmit gadu vecumā iestājās kara flotē. 1895. gadā kļuva par kontradmirāli. Vēlākos gados Alfreda fon Tirpica vadībā Vācija veica strauju kara flotes modernizāciju. 1911. gadā fon Tirpics kļuva par lieladmirāli. Pirmā pasaules kara laikā, nespēdams pārliecināt imperatoru par zemūdeņu izmantošanas kaujā ierobežojumu atcelšanu, Alfreds fon Tirpics 1916. gada 15. martā demisionēja.

Atlikušo mūža daļu Alfreds fon Tirpics darbojās politikā - bija labējās Vācijas Tēvzemes partijas (*Deutsche Vaterlandspartei*) dibinātājs, bet vēlāk - darbojās Vācu Nacionālajā Tautas partijā (*Deutschnationale Volkspartei*), no kuras tika ievēlēts reihstāgā.

## Ārējās saites
Serbi

**Serbi** (serbu: *Срби* / *Srbi*) ir nācija, kas pieder pie dienvidslāvu grupas un lielākoties apdzīvo Balkānu pussalas ziemeļu daļu. Tā ir Serbijas pamatnācija.

Serbi ir cēlušies no slāvu ciltīm, kuras no 6. līdz 7. gadsimtam ienāca Balkānu pussalā, kur viņu senči sajaucās ar šeit dzīvojošajiem illīriešiem un trāķiešiem. Kā tautība izveidojusies 12. gadsimtā, bet 19. gadsimtā konsolidējusies nācijā. Serbi runā serbhorvātu (serbu) valodā. Pēc ticības kristieši (lielākoties pareizticīgie).

Serbu kopējais skaits tiek lēsts ap 12—13 miljoniem. Lielākā daļa dzīvo Serbijā, kur tie veido valsts pamatnāciju. Ievērojamā skaitā serbi dzīvo arī Bosnijā un Hercegovinā, Melnkalnē, Horvātijā, kā arī citās bijušās Dienvidslāvijas teritorijās. Ārpus Balkāniem lielākās diasporas ir atrodamas Vācijā, Austrijā, Šveicē un citviet.

## Atsauces

## Ārējās saites
Valērijs Meladze

**Valērijs Meladze** (, ; dzimis  Batumos, Gruzijas PSR, PSRS) ir gruzīnu izcelsmes krievu mūziķis. Viņš ir Konstantīna Meladzes brālis.

V. Meladze 2006. gadā saņēma Muz TV balvu kā gada labākais mākslinieks, kā arī *MTV Russian Music Awards* pasniegšanas ceremonijā viņš pretendēja uz balvu kā gada labākais mākslinieks.

## Diskogrāfija
* 1991 — *Посредине мира*
* 1993 — *Осенний крик ястреба*
* 1995 — *Сэра*
* 1996 — *Последний романтик*
* 1998 — *Самба белого мотылька*
* 1999 — *Всё так и было*
* 2002 — *Настоящее*
* 2003 — *Нега*
* 2005 — *Океан*
* 2008 — *Вопреки*

## Ārējās saites
* Oficiālā mājaslapa /
Meladze

**Meladze** () ir gruzīnu cilmes uzvārds. Cilvēki ar šo uzvārdu:
* Konstantīns Meladze (*კონსტანტინე მელაძე, Константин Шотаевич Меладзе*; 1963) — gruzīnu izcelsmes PSRS un Ukrainas komponists un muzikālais producents;
* Valērijs Meladze (*ვალერი მელაძე, Валерий Шотаевич Меладзе*; 1965) — gruzīnu izcelsmes krievu mūziķis un komponists, Konstantīna Meladzes brālis.
Anna Čičerova

**Anna Čičerova** (; dzimusi ) ir krievu vieglatlēte, startē augstlēkšanas sacensībās.

Piedalījusies trijās olimpiskajās spēlēs (, , ). 2004. gadā Atēnās izcīnīja 6. vietu, 2008. gadā Pekinā sākotnēji ieguva bronzas medaļu, savukārt 2012. gadā Londonā kļuva par olimpisko čempioni. 2016. gadā pēc atkārtotas 2008. gada OS dopinga analīžu pārbaudes tika konstatēta turinabola lietošana, un olimpiskā bronzas medaļa tika atņemta. 

Izcīnījusi vairākas medaļas Pasaules čempionātos: 2011. gadā Tegu kļuva par čempioni, vēl izcīnījusi divas sudraba medaļas (2007, 2013) un vienu bronzu (2015). 2009. gada Pasaules čempionātā izcīnītā sudraba medaļa tika atņemta dopinga lietošanas dēļ. Vēl 2005. gada Pasaules čempionātā izcīnījusi 4. vietu. 2005. gadā A. Čičerova izcīnīja uzvaru Eiropas čempionātā telpās un Vasaras Universiādē.

Viņa izlaida 2010. gada sezonu grūtniecības dēļ.

A. Čičerovas personiskais rekords stadionā ir 2,07 m, kas ir viens no visu laiku labākajiem lēcieniem.

## Atsauces

## Ārējās saites
Nikolajs Baskovs

**Nikolajs Baskovs** (; dzimis , Balašihā) ir krievu estrādes un operas dziedātājs (tenors) un aktieris. 

## Dzīvesgājums
Dzimis  Balašihā Padomju armijas virsnieka ģimenē, bērnībā dzīvoja tēva dienesta vietā VDR. 1996. gadā sāka mācības Gnesinu Krievijas mūzikas akadēmijā, 1998. gadā izpildīja Ļenska partiju Pētera Čaikovska operā "Jevgeņijs Oņegins". 2000. gadā ar videoklipu dziesmai "*Karuzo*" ieņēma līderpozīcijas Krievijas muzikālajos radio un televīzijas topos. No 2001. līdz 2003. gadam bija Maskavas Lielā teātra operas trupas solists, mācījās Monseratas Kabalje meistarklasē, piedalījās operas izrādēs Barselonā un Madridē kopā ar Monseratas Kabalje meitu Martiju.

 Nikolajam Baskovam piešķīra Krievijas Federācijas tautas mākslinieka titulu, bet  Moldāvijas tautas mākslinieka titulu.
Par kara propagandu un atbalstu Krievijas agresijai pret Ukrainu, Baskovu 2022. gada 26. februārī iekļāva Latvijai nevēlamo cilvēku sarakstā. 

### Privātā dzīve
No 2001. līdz  2008. gadam bija precējies ar Svetlanu Špigeli, sava producenta meitu. No 2009. līdz 2011. gadam bija precējies ar Oksanu Fjodorovu. 

## Atsauces

## Ārējās saites
* Oficiālā mājaslapa 
* Nikolajs Baskovs internetā
Kepija Pondekstere

**Kepija Pondekstere** (; dzimusi  Oušensaidā, Kalifornijas štatā, ASV) ir bijusī profesionāla amerikāņu basketboliste, spēlēja uzbrūkošās aizsardzes pozīcijā, bijusī ASV izlases dalībniece. Karjeras laikā pārstāvēja Krievijas līgas klubu Jekaterinburgas UGMK un WNBA klubus Ņujorkas "Liberty", Losandželosas "Sparks", Čikāgas "Sky".

Karjeras laikā spēlējusi Stambulas "Fenerbahçe" (2006—2008), Jekaterinburgas UGMK (kopš 2008. gada), Fīniksas "Mercury" (2006—2009) un Ņujorkas "Liberty" (kopš 2010. gada).

Kopā ar "Mercury" divas reizes kļuvusi par WNBA čempioni (2007, 2009), 2007. gadā tika atzīta par finālsērijas MVP. 2006. gadā tika iekļauta WNBA simboliskajā debitantu izlasē. Visās piecās pirmajās sezonās WNBA spēlējusi Visu zvaigžņu spēlē.

ASV izlases sastāvā uzvarējusi 2008. gada Pekinas Olimpiskajās spēlēs.

## Ārējās saites
Sadursme

**Sadursme** var būt:
* konflikts, avārija;
* sadursme klasiskajā mehānikā;
* Filma:
** Sadursme (1995. gada filma);
** Sadursme (1996. gada filma);
** Sadursme (2004. gada filma).
Elēna Gendija

**Elēna Meja Gendija** (; dzimusi  Bromlijā, Apvienotajā Karalistē) ir britu peldētāja, specializējusies tauriņstila distancēs.

Piedalījusies divās Olimpiskajās spēlēs (, ). 2011. gada Pasaules čempionātā sportiste izcīnīja sudraba medaļu 200 m tauriņstila distancē. Eiropas čempionātā izcīnījusi sudraba medaļu 4×200 m brīvajā stilā un bronzu 200 m tauriņstila distancē. Viņai pieder Eiropas rekords 200 m tauriņstila distancē.

## Ārējās saites

* British Swimming profils
Femke Hēmskerka

**Femke Hēmskerka** (; dzimusi ) ir nīderlandiešu peldētāja, specializējusies brīvajā stilā un peldējumā uz muguras.

Četras reizes piedalījusies olimpiskajās spēlēs (, , , ). 2008. gadā izcīnīja zelta medaļu 4x100 m brīvā stila stafetē, pēc četriem gadiem Londonā šajā distancē izcīnīja sudrabu. Ar panākumiem startējusi pasaules čempionātā — izcīnījusi deviņas zelta (2 garajā baseinā un 7 īsajā), 11 sudraba (trīs garajā, astoņas īsajā) un sešas bronzas medaļas (pa trim katra veida baseinā). Viņa bijusi vairāku pasaules rekordu īpašniece stafetē Nīderlandes izlases sastāvā.

## Ārējās saites
Hēmskerka

**Hēmskerka** (, vīriešu dzimtē Hēmskerks) ir nīderlandiešu cilmes uzvārds. Cilvēki ar šo uzvārdu:
* Femke Hēmskerka (*Frederike Johanna Maria "Femke" Heemskerk*; 1987) — Nīderlandes peldētāja;
* Fenija Hēmskerka (*Fenny Heemskerk*; 1919—2007) — Nīderlandes šahiste.
Giedrus Titenis

**Giedrus Titenis** (; dzimis  Anīkščos, Lietuvas PSR, PSRS) ir lietuviešu peldētājs, specializējies brasa peldējumā.

Piedalījies divās Olimpiskajās spēlēs (, ). 2009. gada Pasaules čempionātā izcīnījis bronzas medaļu 200 m brasā. 2011. gada Baltijas čempionātā izcīnīja trīs uzvaras brasā: 50, 100 un 200 m distancēs. Tāpat bronzu ir izcīnījis 2009. gada Vasaras Universiādē, Pasaules jaunatnes čempionātā un Eiropas junioru čempionātā.

## Ārējās saites

* NBC profils
Sadursme (2004. gada filma)

**"Sadursme"** () ir 2004. gada amerikāņu drāmas filma, kuras režisors, producents un viens no scenārija autoriem ir Pols Hagiss.

Filma ir par dažādu rasu sadzīvošanu un sociālo spriedzi Losandželosā, ASV. Filmas veidošanas ideju tās režisors Pols Hagiss guvis no personīgās pieredzes, kad viņam tika nozagta mašīna.

Filmas aktieri atveido dažādus personāžus, kuru ceļi filmas gaitā krustojas: afroamerikāņu Losandželosas policijas darbinieks, kurš atsvešinājies no mātes, viņa jaunākais brālis ar kriminālo vēsturi un bandas biedru, baltādainais apgabala prokurors un viņa īgnā sieva, afroamerikāņu TV režisors, kurš darbojas Holivudā, kā arī viņa sieva, imigrants no Persijas, kā arī daudzi citi.

Filma saņēma trīs Amerikas Kinoakadēmijas balvas. 78. Kinoakadēmijas balvu pasniegšanas ceremonijā filma tika atzīta par gada labāko, balvas tika saņemtas arī par labāko oriģinālscenāriju un labāko montāžu.

Filmas pirmizrāde notika  Toronto Starptautiskajā filmu festivālā,  bija pirmizrādes datums ASV, Latvijā filma pirmoreiz tika demonstrēta .

## Ārējās saites
Dana Volmere

**Dana Denīze Volmere** (; dzimusi ) ir amerikāņu peldētāja, specializējusies tauriņstilā un brīvajā stilā.

Piedalījusies divās Olimpiskajās spēlēs (, ). 2004. gadā Atēnās izcīnīja zelta medaļu 4x200 m brīvā stila stafetē, 2012. gadā Londonā izcīnījusi zeltu 100 m tauriņstilā, 4×100 m kompleksajā stafetē un 4×100 m brīvā stila stafetē. Ar panākumiem startējusi Pasaules čempionātos — izcīnījusi sešas zelta (4 garajā baseinā un 2 īsajā), sešas sudraba (4 garajā baseinā un 2 īsajā) un četras bronzas medaļas (2 garajā baseinā un 2 īsajā).

## Ārējās saites

* USA Swimming profils
Hosē Kalderons

**Hosē Manuels Kalderons Borallo** (; dzimis ) ir bijušais spāņu basketbolists, spēlēja saspēles vadītāja pozīcijā, ilggadējs Spānijas izlases dalībnieks. Spānijas izlases sastāvā uzvarējis 2006. gada Pasaules kausā, kā arī izcīnījis divas olimpiskās sudraba medaļas. 2022. gada janvārī pievienojies Nacionālās basketbola asociācijas (NBA) kluba Klīvlendas "Cavaliers" vadībai ("Cavaliers" ir viens no 6 NBA klubiem, kurus H. Kalderons pārstāvējis savas spēlētāja karjeras laikā).

## Karjera
Karjeru uzsāka Spānijas klubā Alikantes "CB Lucentum". Vēlāk pievienojās citas šīs valsts klubam Fuenlabradas "Baloncesto", taču jau nākamajā sezonā pārgāja uz Vitorijas "TAU Cerámica". 2005. gadā viņš kluba sastāvā izcīnīja 2. vietu Eirolīgā.

Kopš 2005.—2006. gada sezonas spēlēja NBA klubā Toronto "Raptors". Individuāli veiksmīgākā spānim bija 2008.—2009. gada sezona, kad vidēji spēlē tika gūti 12,8 punkti, atdotas 8,9 rezultatīvas piespēles un soda metieni mesti ar 98,1% lielu precizitāti (labākais rādītājs visā līgā un visā līgas vēsturē). 2012.—2013. gada sezonu pabeidza Detroitas "Pistons", 2013.—2014. gada sezonu aizvadīja Dalasas "Mavericks", bet pēc sezonas pievienojās Ņujorkas "Knicks". Pēc tam spēlējis vēl vairākos klubos, līdz 2019. gadā karjeru noslēdza atgriezies "Pistons" sastāvā.

### Spānijas izlase
Spānijas izlases sastāvā izcīnījis sudraba medaļu 2008. gada olimpiskajās spēlēs Pekinā un 2012. gada olimpiskajās spēlēs Londonā, zelta medaļu 2006. gada Pasaules čempionātā Japānā. Eiropas čempionātos ir izcīnījis zeltu (2011), kā arī divas sudraba medaļas (2003, 2007) un vienu bronzu (2013).

## Atsauces

## Ārējās saites
Lāslo Čehs

**Lāslo Čehs** (; dzimis ) ir ungāru peldētājs, specializējies kompleksajā stilā, tauriņstilā un peldēšanā uz muguras.

Piecas reizes piedalījies olimpiskajās spēlēs (, , , , ). 2004. gadā Atēnās izcīnījis bronzas medaļu 400 m kompleksajā stilā, 2008. gadā Pekinā izcīnīja trīs sudraba medaļas — 200 m tauriņstilā, 200 m un 400 m kompleksajā stilā —, 2012. gadā Londonā — 200 m kompleksā stila peldējumā, 2016. gadā Riodežaneiro izcīnīja sudrabu 100 m tauriņstilā. Pasaules čempionātā garajā baseinā izcīnījis divas uzvaras (400 m kompleksajā stilā un 200 m tauriņstilā), sešas sudraba un piecas bronzas medaļas. Eiropas čempionātā garajā baseinā izcīnījis 14 zelta medaļas.

Viņam ir piederējuši vairāki pasaules rekordi.

Arī viņa tēvs Lāslo Čehs vecākais bijis peldētājs, divas reizes piedalījies olimpiskajās spēlēs.

## Ārējās saites
Pīters van den Hogenbands

**Pīters van den Hogenbands** (; dzimis ) ir bijušais nīderlandiešu peldētājs, specializējies brīvajā stilā.

Viņš piedalījās četrās Olimpiskajās spēlēs (, , , ). 2000. gadā Sidnejā izcīnīja divas zelta un divas bronzas medaļas, 2004. gadā Atēnās izcīnīja vienu zeltu un divus sudrabus.

Ar panākumiem startējis Pasaules čempionātos — izcīnījis vienu zelta (īsajā baseinā), deviņas sudraba (8 garajā baseinā un 1 īsajā) un trīs bronzas medaļas (2 garajā baseinā un 1 īsajā).

2000. gadā tika atzīts par gada labāko peldētāju pasaulē, četras reizes par labāko tika atzīts Eiropā un trīs reizes peldētājs tika atzīts par Nīderlandes gada labāko sportistu. Bijis vairāku Pasaules rekordu autors.

## Ārējās saites
Terenss Trammels

**Terenss Trammels** (; dzimis  Atlantā, Džordžijas štatā, ASV) ir profesionāls amerikāņu vieglatlēts, startē barjersprintā.

Piedalījies trijās Olimpiskajās spēlēs (2000, 2004, 2008). 2000. gadā Sidnejā un 2004. gadā Atēnās viņš izcīnīja sudraba medaļu 110 m/b. Vēl tāda paša kaluma medaļu izcīnījis trijos Pasaules čempionātos (2003, 2005, 2007). 1999. gada Universiādē kļuva par čempionu 110 m/b. Divus gadus (1999—2000) ir bijis NCAA čempions 110 m/b.

Pasaules čempionātā telpās izcīnījis divas uzvaras (2001, 2006) un vienu sudraba medaļu (2010) 60 m/b.

## Ārējās saites

* ''USA Track & Field'' profils
Tims Linsekums

**Timotijs Lerojs Linsekums** (; dzimis ) ir profesionāls amerikāņu beisbolists, spēlē pičera pozīcijā. Pašlaik (2012) pārstāv MLB klubu Sanfrancisko "Giants", kurā aizvadījis visu profesionāļa karjeru.

T. Linsekums ir divkārtējs Nacionālās līgas Saja Janga balvas ieguvējs, turklāt viņš ir pirmais spēlētājs, kurš abās pirmajās pilnībā aizvadītajās sezonās saņem šo balvu.

Kopā ar Sanfrancisko "Giants" viņš 2010. gadā guva uzvaru Pasaules sērijā. Pičers ir piedalījies četrās Visu zvaigžņu spēlēs.

## Atsauces

## Ārējās saites

* MLB profils 
* ESPN profils 
* ''Baseball Reference'' profils
Valērija Kudrjavceva

**Valērija Kudrjavceva** (; dzimusi  Kazahijas PSR, PSRS) ir Krievijas TV šovu vadītāja, aktrise, dziedātāja un dejotāja.

Absolvējusi Krievijas teātra mākslas akadēmiju. Viņa ir dejojusi dažādos kolektīvos. TV darbojas kopš 1995. gada. Vadījusi raidījumus *Муз-ТВ*, *ТНТ*, *ТВ-6* TV kanālos, kā arī bija viena no Jaunā viļņa vadītājām.

## Ārējās saites
* Mājaslapa 
* Biogrāfija 
*
Vera Brežņeva

**Vera Galuška** (, ; dzimusi ), plašāk pazīstama kā **Vera Brežņeva** (, ), ir ukraiņu popdziedātaja un TV personība.

Laika posmā no 2003. līdz 2007. gadam viņa bija ukraiņu grupas *[[VIA Gra]]* dalībniece, kļūdama par visilgāk grupā darbojošos dziedātāju. Kopā ar šo grupu izdoti četri studijas albumi. 2008. gadā V. Brežņeva uzsāka solistes karjeru. 2010. gadā izdeva debijas solo albumu *Ļubovj spasjot mir* (*Любовь спасёт мир*). Otru albumu *Ververa* izdeva 2015. gadā. Izdoti arī EP albumi *V* (2020) un *Дякую* (2023).

Brežņeva ir filmējusies daudzās filmās krievu valodā. Viņa atveidoja Katju filmā "Mīlestība lielajā pilsētā"* (Любовь в большом городе*) 2009. gadā un tās divos turpinājumos 2010. un 2013. gadā. 2016. gadā viņa filmējās filmā "8 labākie randiņi" (*8 лучших свиданий*), kurā tēloja kopā ar Volodimiru Zelenski. Viņai bija arī loma filmās "Eglītes" (*Ёлки*) un "Eglītes 2", kur attēloja pati sevi, kā arī loma filmā "Džungļi" (*Джунгли*, 2012). Lielākā daļa lomu bijušas romantiskās komēdijās.

Pirms Krievijas 2022. gada iebrukuma Ukrainā viņa dzīvoja un strādāja Krievijā. 2020. gadā kopā ar ukraiņu dziedātāju Dmitro Monatiku pirmo reizi izdeva dziesmu ukraiņu valodā. Pēc Krievijas iebrukuma Ukrainā viņa pameta Krieviju, darbojās kā brīvprātīgā, lai palīdzētu bēgļiem no Ukrainas. Verai Brežņevai ir Ukrainas pilsonība. 2023. gada jūnijā viņa zaudēja uzturēšanās atļauju Krievijā.

## Privātā dzīve
Brežņevai ir meita Sonja (dzimusi 2001. gadā), ar kuras tēvu Vitāliju Voičenko nebija precējusies.

2006. gada novembrī Brežņeva apprecējās ar ukraiņu uzņēmēju Mihailu Kipermanu. 2009. gadā piedzima viņu meita Sāra. 2012. gada oktobrī viņa paziņoja par šķiršanos no vīra.
2015. gada oktobrī slepeni apprecējās ar komponistu un mūzikas producentu Konstantīnu Meladzi, un kāzas notika Itālijā. Šķīrušies 2023. gadā.

## Atsauces

## Ārējās saites
*  
*
Žužanna Jakaboša

**Žužanna Jakaboša** (; dzimusi ) ir ungāru peldētāja, specializējusies kompleksā peldējuma distancēs.

Viņa ir piedalījusies trijās Olimpiskajās spēlēs (, , ). Eiropas čempionātā garajā baseinā ir izcīnījusi četras sudraba un vienu bronzas medaļu, īsajā baseinā — divus zeltus, divus sudrabus un piecas bronzas.

## Ārējās saites
Ksenija Sobčaka

**Ksenija Sobčaka** (; dzimusi  Ļeņingradā) ir ebreju izcelsmes krieviete, augstāko aprindu personība, televīzijas raidījumu vadītāja un Krievijas politiskās opozīcijas aktīviste.

Viņa ir bijušā politiķa, Sanktpēterburgas mēra Anatolija Sobčaka un politiķes Ludmilas Narusovas meita. K. Sobčaka ir pazīstama kā TV šova "Māja 2" vadītāja, viņa tiek dēvēta par "Krievijas Parisu Hiltoni". Pēc 2011. gada Krievijas prezidenta vēlēšanām iesaistījusies politiskajā darbībā, darbojoties opozīcijas rindās. Sobčaka identificē sevi kā ebreju, bet ne reliģiski.

2004. gadā K. Sobčaka piedalījās filmā par viņas bērnību *Thieves and Prostitutes*.

## Atsauces

## Ārējās saites

*
Valērija (dziedātāja)

**Valērija (Alla) Perfilova** (; dzimusi  Atkarskā), vairāk pazīstama kā **Valērija** (), ir krievu dziedātāja, nopelniem bagāta Krievijas Federācijas māksliniece (2005).

## Atsauces

## Ārējās saite
* Oficiālā mājaslapa
Klumstova

**Klumstova** ir skrajciems Ludzas novada Rundēnu pagastā, Vorzovas ezera krastā. Ciemā atrodas divi avoti, kā arī pagasta augstākā virsotne.

1897. gadā pareizticībnieku ciemā bija 13 sētas ar 86 cilvēkiem.
## Atsauces
Reihstāgs

**Reihstāgs** () var būt:

* Reihstāgs (institūcija) — Vācijas parlamenta nosaukums dažādos vēstures periodos.
** Reihstāgs (Svētā Romas impērija)
** Reihstāgs (Vācijas Impērija) (1871—1918)
** Reihstāgs (Veimāras Republika) (1918—1933)
* Reihstāgs (ēka) — ēka Berlīnē, kurā kopš 1894. gada darbojās Vācijas parlaments. Arī šobrīd tā ir Vācijas parlamenta Bundestāga mītne.

## Skatīt arī
* Reihstāga ugunsgrēks — Reihstāga ēkas degšana 1933. gadā, pēc kuras nacisti paplašināja savu varu Vācijā.
Šlihtingova

**Šlihtingova** (), vēsturiski arī Šlihtingsheima () ir pilsēta Polijas rietumos, Lubušas vojevodistē pie Odras upes. Līdz 1945. gadam atradās Vācijā, bet, pamatojoties uz Jaltas un Potsdamas konferenču lēmumiem, pilsēta tika piešķirta Polijai, bet vācu iedzīvotāji padzīti. Pilsētu 1644. gadā dibinājis Johans Georgs fon Šlihtings, no kura uzvārda arī tās nosaukums. Pilsētā apmetās vācu ieceļotāji no Silēzijas Trīsdesmitgadu kara laikā.
Kalni (Nīgrandes pagasts)

**Kalni** ir ciems Saldus novada Nīgrandes pagastā. Izvietojies Loša kreisajā krastā 6,5 km no pagasta centra Nīgrandes, 59 km no novada centra Saldus un 177 km no Rīgas.

Apdzīvotā vieta izveidojusies pēckara gados kā kolhoza (vēlāk — agrofirmas) «Jaunais komunārs» administratīvais un saimnieciskais centrs. Kalnos atrodas pamatskola, bērnudārzs «Griezīte», kultūras nams, ārstu prakse, viesu nams, katoļu dievnams, keramikas darbnīca. Loša otrā krastā atrodas dendroloģiskais dārzs «Rožkalni».

[left|200px|thumb|[Kalnu katoļu baznīca]]

## Atsauces
Oga

[right|250px|thumb|Četras ogas: [ērkšķogas, hurma, jāņogas un vīnogas]]
**Oga** () ir daudzsēklu auglis ar sulīgu augļapvalka vidējo (mezokarpu) un iekšējo kārtu (endokarpu).

Tās attīstās no apakšējās vai augšējās sēklotnes. Pēc morfoloģiskās klasifikācijas ietilpst vienkārši sulīgajos augļos, kur bez ogām tiek ieskaitīti arī kaulenis, ābols un hesperīds. Ogas raksturīgas vīnkokiem, ērkšķogām, jāņogām, mellenēm, dzērvenēm u. c. augiem. Arī kartupeļu, tomātu, ķirbju augļi ir ogas. Kļūdaini sadzīvē par ogām sauc arī zemenes, avenes un citu augu sulīgos augļus. Ogās ir daudz vitamīnu, kā arī citas vērtīgas vielas. Tāpēc tās tiek lietotas uzturā un medicīnā. Lielākā daļa ogu ir ēdamas, tomēr atsevišķu augu ogas ir indīgas.

## Atsauces

## Ārējās saites
Nīgrande

**Nīgrande** ir ciems Saldus novada Nīgrandes pagastā, pagasta centrs. Izvietojies Ventas kreisajā krastā pie Laurupītes ietekas pie autoceļa P106  no novada centra Saldus un  no Rīgas.
Nīgrandē atrodas pagasta pārvalde, pamatskola, bērnudārzs, bibliotēka, luterāņu baznīca (pirmā koka baznīca celta 1663. gadā; mūra baznīca no 1775. gada).

## Vēsture
Nīgrande ir sena apdzīvota vieta Lietuvas pierobežā. Ap 1500. gadu Nīgrandes teritorijā nonāca lēnī Johanam Pīlem, kurš izveidoja šeit vairākas muižas — Nīgrandi, Dziras un Meldzeri. Ventas krastā, attīstoties saimnieciskajai darbībai, izveidojās ciems, kas 1553. gadā ieguva tirgus tiesības. To nosauca par **Pīlesmiestu** (*Pila*, *Pilesme*). Miestā dzīvoja ap 300 iedzīvotāju un nodarbojās ar amatniecību un robežtirdzniecību. 1656. gadā Pīlesmiests ieguva pilsētas tiesības. Ar laiku miests panīka un to 1754. gadā pievienoja Nīgrandes (*Niegranden*) muižai. 

1870. gadā atvēra Nīgrandes pagasta skolu. Pēc 1920. gada zemes reformas Nīgrandes muižas kungu mājā iekārtoja pamatskolu. Skolas ēku sagrāva Kurzemes cietokšņa lielkaujā 1944. gada 2. novembrī.

Latvijas PSR laikā Nīgrande bija kolhoza «Straume» (vēlāk — starpkolhozu apvienības «Nīgrande») centrs. 
Uz ziemeļrietumiem no Nīgrandes mežā pie Skrundas autoceļa līdz Padomju armijas izvešanai 1994. gadā atradās PSRS raķešu bāze (29. raķešu divīzijas 344. raķešu pulka 1. diviziona pozīcijas).

Nīgrandes muiža2.JPG|Nīgrandes muižas kungu māja
Nīgrandes skola ap 1930.jpg|Nīgrandes skolas ēka (ap 1930)
Nīgrandes pamatskola.jpg|Nīgrandes pamatskola (2017)


## Cilvēki
Nīgrande ir rakstnieka Jēkaba Janševska (1865—1931) dzimtais ciems.

## Atsauces
Fedors fon Boks

**Fedors fon Boks** (; dzimis , miris ) bija vācu ģenerālfeldmaršals Otrā pasaules kara laikā. Boks 1939. gadā komandēja Armiju grupu "Ziemeļi" Polijas kampaņas laikā un Armiju grupu B kaujas par Franciju laikā 1940. gadā. Austrumu frontē 1941. gadā komandēja armiju grupu "Centrs", bet 1942. gadā armiju grupu "Dienvidi".

Boks visvairāk zināms kā vāciešiem neveiksmīgās Operācijas "Taifūns" vadītājs 1941. gada ziemā. Operācijas mērķis bija PSRS galvaspilsētas Maskavas ieņemšana. Smagās kaujās pie Možaiskas Sarkanā armija apturēja vācu ofensīvu un sāka pretuzbrukumu. Fedors fon Boks bija aicinājis atvilkt karaspēku jau agrāk, tāpēc Ādolfs Hitlers pārcēla Boku par armiju grupas "Dienvidi" komandieri. 1942. gada 15. jūlijā Fedors fon Boks tika atstādināts no amata.

Dzimis militāristu vairākās paaudzēs ģimenē, pēc personīgajām īpašībām Fedors fon Boks bija pazīstams kā ļoti tipisks vācu ģenerālis. Ēriha fon Falkenhaina radinieks. Pēc pārliecības monarhists, fon Boks neatzina nacismu, tomēr arī nepiedalījās sazvērestībās pret Ādolfu Hitleru. 1945. gada 4. maijā Fedoru fon Boku kopā ar ģimeni ceļā uz Hamburgu apšaudē nogalināja britu lidmašīna.

## Ārējās saites
Gāzes griezums

**Gāzes griezums** ir matu griezums, kurš ir ievērojams ar dažādiem matu garumiem. Gāzes griezums visbiežāk ir vīriešu matu frizūra.

Standarta griezumam raksturīgi samērā gari mati galvas vidusdaļā tāpat kā mohaukam, dažkārt pat līdz 10 centimetriem, un īsi mati galvas abās pusēs, kas nepārsniedz 1 centimetru. Galvas abās pusēs mati vietām ir izgriezti pavisam vai arī minimāli īsi (zem 1 milimetra), veidojot dažādās tekstūrās. Visbiežāk tās ir vienkāršas tekstūras. Standarta gāzes griezumā tie ir svītru veida iegriezumi, bet var būt komplicētāki griezumi, kas veido dažādus attēlus un uzrakstus, tāpat kā melnās tintes tetovējumi. Parastā griezumā sāni un pakausis ir nogriezti taisni un noskūti ar mašīnīti.

1990. gados šī frizūra bija populāra bērnu vidū. Interesanti ir tas, ka tā frizūra bija ļoti iecienīta meitenēm ar gaišiem matiem. Frizūra tika veidota izdzenot sānus un pakausi. Šai frizūrai bija divi varianti - "cepurīte" un "bļodiņa". "Cepurītei" bija izdzīts tikai pakausis, bet "bļodiņai" gan pakausis, gan sāni. Šādam matu griezumam daudzām slavenībām parādījās tetovējumi.

Pēc 2005. gada šāds griezums praktiski neeksistēja, taču daudzām jaunām sievietēm atkal parādījās, ko atnesa ārzemju popkultūra.
Code

**Code** () ir ciems Bauskas novada Codes pagastā, pagasta centrs. Izvietojusies Īkstruma krastos pie autoceļa A7 (Rīga — Bauska)  no novada centra Bauskas un  no Rīgas.

Apdzīvotā vieta izveidojusies pie bijušās Codes muižas (*Zohden*) centra. Par lielāku apdzīvoto vietu izaugusi pēc Otrā pasaules kara, kad Code bija kolhoza "Code" centrs. Codē atrodas pagasta pārvalde, pamatskola, kultūras nams, bibliotēka, ģimenes ārsta prakse, luterāņu baznīca.

## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

## Attēli

## Atsauces
Ričards Petijs

**Ričards Lī Petijs** (; dzimis  Levelkrosā, Ziemeļkarolīnas štatā, ASV) ir bijušais amerikāņu sacīkšu autobraucējs, piedalījies NASCAR sacensību seriālos.

Viņš ir uzvarējis septiņos NASCAR čempionātos, kas ir viens no visu laiku labākajiem rādītājiem. Karjeras laikā uzvarējis 200 sacīkstēs, būdams arī *Daytona 500* rekordists uzvarētajās reizēs. 1967. gada sezonā viņš uzvarēja rekordskaitu sacīkšu — 27 reizes, no kurām 10 bija pēc kārtas.

R. Petijs tiek uzskatīts par vienu no visu laiku izcilākajiem NASCAR pilotiem. Kopumā piedalījies 1185 sacīkstēs, 127 reizes ieguvis *pole position* un vairāk nekā 700 sacīkstēs finišējis pirmajā desmitniekā.

## Ārējās saites

* Oficiālā mājaslapa
Petijs

**Petijs** () var būt:

* Ričards Petijs — amerikāņu sacīkšu autobraucējs,
* Toms Petijs — amerikāņu rokmūziķis.
Arnolds Pālmers

**Arnolds Denjels Pālmers** (;  — ) bija profesionāls amerikāņu golferis. Viņš tika uzskatīts par vienu no visu laiku izcilākajiem golferiem. Viņš ir uzvarējis vairākās PGA tūres un Čempionu tūres sacensībās. 1998. gadā viņš saņēma PGA tūres mūža ieguldījuma balvu un 1974. gadā tika uzņemts golfa slavas zālē. Viņš ir viens no golfa lielā trijnieka kopā ar Džeku Nikleusu un Geriju Pleieru.

## Ārējās saites

*
Skinpanka frizūra

Par **skinpanka frizūru** sauc ļoti īsu matu griezumu. Šīs frizūras nēsātāji visvairāk ir starp skinhedu un panku subkultūras pārstāvjiem, tomēr tā ir vienlīdz izplatīta nesubkultūru pārstāvju vidū. Griezums parasti tiek veikts ar matu griežamo mašīnu. Galvas augša ir griezta tāda paša garuma kā galvas sāni. Pārsvarā šādu frizūru veido vīrieši.

Retos gadījumos skinpanka frizūrā, tāpat kā gāzes griezumā, ar skuvekli vai to pašu matu griežamo mašīnu tiek iegrieztas nelielas līnijas, kurās matu garums sasniedz no 0 līdz 1 milimetram, tādējādi veidojot dažādas tekstūras.
Vshova

**Vshova** (), vēsturiski arī Frauštate () ir pilsēta Polijas rietumos, Lubušas vojevodistē.

Radusies kā robežcietoksnis Lielpolijas un Silēzijas robežrajonā. 1343. gadā Kazimirs III Lielais pievienoja Vshovu Polijas Karalistei. XVI gadsimtā - reformācijas centrs. 1706. gada 3. februārī Lielā Ziemeļu kara laikā pie pilsētas notika Frauštates kauja, kurā zviedru karaspēks sakāva poļu, sakšu un krievu karaspēku. 1793. gada Otrās Polijas dalīšanas rezultātā Vshova iekļāvās Prūsijā. Līdz 1945. gadam atradās Vācijā, bet, pamatojoties uz Jaltas un Potsdamas konferenču lēmumiem, pilsēta tika piešķirta Polijai, bet vācu iedzīvotāji padzīti. Sociālistiskās Polijas laikā pie pilsētas bija Padomju armijas kara bāze.

XVII gadsimtā pilsētā mācījās vācu dzejnieks Andreass Grifiuss (*Andreas Gryphius*, 1616 - 1664). Pēc Otrā pasaules kara vietējā skolā mācījās poļu vēsturnieks un politiķis Broņislavs Geremeks (*Bronisław Geremek*, 1932 - 2008).

## Atsauces

## Ārējās saites
Pālmers

**Pālmers** () var būt:

* Arnolds Pālmers (*Arnold Palmer*; 1929—2016), amerikāņu golferis;
* Džolions Pālmers (*Jolyon Palmer*; dzimis 1991. gadā), britu autosportists;
* Kols Pālmers (*Cole Palmer*; dzimis 2002. gadā), angļu futbolists;
* Natenjels Pālmers (*Nathaniel Palmer*; 1799—1877), amerikāņu roņu mednieks, viens no Antarktīdas pirmatklājējiem.

## Skatīt arī
* Pālmere
* Pālmera
* Palmeri
Palmer

***Palmer*** var būt:
* Arnolds Pālmers *(Arnold Palmer)* — amerikāņu golferis
* Natenjels Pālmers *(Nathaniel Palmer)* — viens no Antarktīdas atklājējiem
* Pālmera *(Palmer Station)* — ASV polārstacija Antarktīdā
* Pālmera Zeme *(Palmer Land)* — dabas apgabals Antarktīdā
* Pālmera arhipelāgs *(Palmer Archipelago)* — salas Antarktīdas piekrastē
* Pālmera krasts *(Costa Palmer)* — Deivisa krasta cits nosaukums
Kapsēde

**Kapsēde** ir ciems Dienvidkurzemes novada Medzes pagastā, pagasta centrs. Izvietojusies pagasta dienviddaļā pie autoceļa P111 uz Ancilus ezera senkrasta  attālumā no novada centra Grobiņas un  no Rīgas.

Apdzīvotā vieta izaugusi pēckara gados pie bijušās Kapsēdes muižas (*Kapseden*, *Kapsehden*) centra, kur tika izveidots padomju saimniecības «Medze» centrs. Kapsēdē atrodas pagasta pārvalde, pamatskola, bērnudārzs, kultūras nams, bibliotēka. Vēstures pieminekļi ir Kapsēdes parks un Medzes vējdzirnavas. Rietumos no Kapsēdes atrodas divi dižakmeņi — Rudais akmens netālu no bijušās Kapsēdes dzelzceļa stacijas un Kapsēdes dižakmens pie dzelzceļa pārbrauktuves.

## Iedzīvotāju skaita izmaiņas
Esošajās robežās, pēc CSP datiem.

## Atsauces
Bazalts

thumbnail|235px|Bazalts
**Bazalts** ir vulkānisks iezis, kas satur vairāk nekā 65% laukšpatu, mazāk par 20% kvarcu un salīdzinoši daudz dzelzi un magniju. Bazalts veidojas, atdziestot bāziska sastāva magmai, un parasti ir tumšā krāsā (tumši pelēks, melns vai zilgans). Tā kristāliskā struktūra bieži ir ļoti smalka vai pat amorfa, jo tas atdziest salīdzinoši ātri pie Zemes virsmas vai seklākajos litosfēras slāņos.

Bazalts ir viens no visizplatītākajiem iežiem uz Zemes – tas dominē okeāna garozā un veido lielu daļu no Zemes garozas kopējā tilpuma, bieži sastopams arī vulkānu tuvumā, lavas plūsmu un bazalta plato veidā.

Bazaltu praktiski izmanto kā bruģakmeņus, būvniecības materiālu (piemēram, ceļu segumam, drupinātā veidā kā grants), kā arī dažkārt dekoratīviem nolūkiem. Vēsturiski bazalts tika izmantots arī dzirnakmeņu izgatavošanā pateicoties tā cietībai un nodilumizturībai.

## Vēsture
Vārds "bazalts" (no grieķu *basanites* – "pārbaudes akmens") Eiropas zinātniskajā apritē parādījās 16. gadsimtā, bet plašāk tas tika definēts 18. gadsimta beigās, attīstoties mūsdienu ģeoloģijas zinātnei. Terminu popularizēja vācu ģeologs Abrahams Gotlobs Verners, kurš klasificēja iežus pēc to izcelsmes un sastāva. Bazalts ilgi bija pretrunu objekts starp neptūnistiem un plutonistiem, divām agrīnajām ģeologu skolām, kas diskutēja, vai šis iezis veidojies ūdenī (nogulumu ceļā), vai no sacietējušas magmas.

Mūsdienās, pateicoties petrogrāfiskajiem un ģeoķīmiskajiem pētījumiem, ir nepārprotami pierādīts, ka bazalts ir vulkāniskas izcelsmes un būtisks komponents daudzās tektonisko plātņu robežu sistēmās, īpaši vidusatlantijas grēdas un karsto punktu zonās.

## Ārējās saites
Gērijs Pleiers

**Gērijs Pleiers** (; dzimis ) ir profesionāls dienvidāfrikāņu golferis. Viņš tiek uzskatīts par vienu no visu laiku izcilākajiem golferiem. Viņš ir uzvarējis deviņos lielajos čempionātos. Kopumā karjerā G. Pleiers ir uzvarējis 165 turnīros, kas notikuši sešos kontinentos sešu dekāžu laikā. 1974. gadā tika uzņemts golfa slavas zālē. Viņš ir viens no golfa lielā trijnieka kopā ar Džeku Nikleusu un Arnoldu Pālmeru.

## Ārējās saites
* Oficiālā mājaslapa
Dižakmens

[thumb|250px|[Nīcgales Lielais akmens]]
**Dižakmens** ir laukakmens, kura izmēri pārsniedz noteiktus parametrus un uz kuriem parasti attiecas noteikumi par dabas pieminekļu aizsardzību. Latvijā par valsts nozīmes dabas pieminekļiem uzskatāmi dižakmeņi ar virszemes tilpumu virs , par vietējas nozīmes — . Lielākais Latvijas dižakmens ir Nīcgales Lielais akmens, kura virszemes tilpums ir ap .

Parametri, pēc kuriem piemērojams aizsargājamā objekta statuss:
* Laukakmeņi, kuru virszemes tilpums ir lielāks par 7 m³;
* Akmeņi, kas nes kādas latviešu mitoloģiskās dievības vai gara vārdu (Māra, svētmeita, Pērkons, Jānis, Ūsiņš, Jumis, skroderis, pūķis, ragana, vadātājs, Velna māte, vilkacis, vilks, burvis, burtnieks, spoks utt.) neatkarīgi no šo akmeņu izmēriem;
* Bedrīšakmeņi — vieni no vissenākajiem kulta (godināmajiem) akmeņiem. Latvijā apzināti vairāk kā 20 šādi akmeņi;
* Bļodakmeņi — paši jaunākie kultakmeņi, kas izkalti apļa formā kā lieli dzirnakmeņi, kuriem vidū iekalta liela apaļa iedobe kā mutes bļoda;
* Kausakmeņi — neregulāras formas akmeņos ar plakanu virsmu iekaltas dziļas elipsoīda formā izslīpētas iedobes 15—25 cm diametrā;
* Muldakmeņi — kultakmeņi ar iekaltām vai dabīgas izcelsmes dažāda lieluma muldām, kurā var sakrāties no debesīm nākamais svētais, dziedinošais ūdens;
* Akmeņi, par kuriem ir teikas un nostāsti;
* Senie robežakmeņi ar iekaltiem gadskaitļiem vai ar robežu zīmēm;
* Senie krustakmeņi — akmeņi ar dažāda veida krustiem no viduslaiku kapsētām vai savrupapbedījumiem;
* Akmeņi ar seniem tekstu iekalumiem;
* Senie saimnieciskās darbības akmeņi — graudberži, vergu bļodas, akmens siles, kaltie dzirnakmeņi, kvadri — seno būvju akmens detaļas, akmens galdi, akmens lodes;
* Visi akmeņi, neatkarīgi no to lieluma, kas atrodas jūras piekrastē ūdenī un pludmalē un  no krasta;
* Akmeņi ar ledāja atstātajām skrāpējuma pēdām.

## Atsauces

## Skatīt arī
* Latvijas lielākie dižakmeņi

## Ārējās saites
* Noteikumi par aizsargājamiem ģeoloģiskajiem un ģeomorfoloģiskajiem dabas pieminekļiem
Mikrorajons

[thumb|[Zolitūdes mikrorajons]]
**Mikrorajons** (no ) ir PSRS radies apzīmējums standartizētam daudzstāvu dzīvojamo ēku kompleksam lielo pilsētu perifērajās daļās. Šis nosaukums sarunvalodā vēl arvien tiek lietots padomju laikā tapušo Rīgas, Daugavpils, Liepājas, Jelgavas, Ventspils apkaimju apzīmēšanai.

Daudzstāvu dzīvojamo rajonu saknes ir meklējamas 20. gadsimta sākumā. Funkcionālisma iedibinātais princips par dzīvojamo un citu funkcionālo zonu savstarpēju nodalīšanu kļuva par pamatu 20. gadsimta otrās puses dzīvojamo rajonu izveidei daudzviet pasaulē, it īpaši padomju plānveida ekonomikas valstīs — Austrumeiropā un PSRS, kur milzīgu mikrorajonu celtniecību plānoja un īstenoja valsts. Tas nozīmēja, ka tika veidotas lielas apbūves teritorijas, kuru vienīgā funkcija bija nodrošināt dzīvojamo platību. Telpu izsauļojamība, atšķirībā no agrāk raksturīgās plastiskās fasāžu detalizācijas, kļuva par galveno noteicēju ēkas arhitektoniskā tēla veidošanā. Tā rezultātā radās plaši stiklotais daudzstāvu kastveida apjoms.

## Mikrorajonu trūkumi
Parasti mikrorajonos nav slēgtu pagalmu. Milzīgās tukšās telpas starp mājām iedzīvotājiem ir grūti psiholoģiski apgūt — tās paliek svešas. Šādas telpas ir grūtāk kontrolējamas drošības, tīrības un iedzīvotāju atbildības par teritoriju ziņā.

Padomju laikos mikrorajonu plānojumā ne vienmēr tika ņemts vērā optimāls telpas izmantojums. Dažus mikrorajonus būvēja, neņemot vērā infrastruktūras vajadzības, kas radīja neērtības iedzīvotājiem.

## Skatīt arī
* Apkaime
* Kvartāls

## Ārējās saites
Matemātisks pierādījums

[thumb|Kāds [Eiklīds|Eiklīda pierādījums]]
**Pierādījums** matemātikā ir konkrēta apgalvojuma loģisks pamatojums, izmantojot iepriekš zināmus citus apgalvojumus. Pierādījumi tiek izmantoti teorēmu pamatojumos, dažādu matemātisku uzdevumu risināšanā, īpaši ģeometrijā un tamlīdzīgās nozarēs. Pastāv dažādi pierādījumu veidi, piemēram, tiešais pierādījums, pierādījums no pretējā, matemātiskās indukcijas princips. Ja apgalvojumu nevar pierādīt un arī nevar noliegt, tad to sauc par hipotēzi.
Makss Fadejevs

**Maksims 'Makss' Fadejevs** (; dzimis  Kurgānā) ir krievu muzikālais producents, komponists, režisors, dziedātājs un aranžētājs.

## Biogrāfija
Maksims Fadejevs dzimis  Kurgānā. No piecu gadu vecuma apmeklēja mūzikas skolu. 17 gadu vecumā iekļuva avārijā, pēc kuras sāka sacerēt dziesmas. Jaunībā muzicēja dažādās jauniešu muzikālajās apvienībās. Pamazām iegūstot atpazīstamību, viņš sāk saņemt pasūtījumus dažāda veida muzikāla rakstura pasūtījumus. 1993. gadā Makss pārvācas uz Maskavu, kur iekārtojas darba par aranžētāju skaņu studijā.

1993. gadā sākas Maksa un dziedātājas Svetlanas Geimanes, vēlāk pazīstamas kā Lindas, sadarbība. Viņu sadarbība ilga līdz 1999. gadam un tā atnesa Maksam atpazīstamību kā producentam. Paralēli šim projektam, viņš pārvācās uz Vāciju, kur rakstīja mūziku kinofilmām. Pēc kāda laika Makss pārceļas uz Čehiju, kur rodas ideja par grupām *Total* un *Monokini*.

2002. gadā Krievijas Pirmais kanāls uzaicina Maksu būt par producentu muzikālajam projektam "Zvaigžņu fabrika 2" (*Фабрика звёзд-2*). Īsi pirms šī projekta debitē Fadejeva jaunais muzikālais projekts *Глюк'oza* (*Gļuk'oza*).

Pateicoties šim TV šovam tika atklāti jauni dziedātāji: Jeļena Temņikova, Jūlija Savičeva, Irakli, Narciss Pjērs. Jūlija Savičeva pārstāvēja Krieviju 2004. gada Eirovīzijas dziesmu konkursā, kur ieņēma 11. vietu. Jeļena Temņikova pārstāvēja Krieviju 2007. gada Eirovīzijas dziesmu konkursā grupas *[[Serebro]]* sastāvā, kur ieņēma trešo vietu.

2003. gadā Makss Fadejevs nodibina savu producentu centru un kļūst par ierakstu kompānijas *Monolit Records* līdzīpašnieku.

### Ģimene
Maksa tēvs ir Nopelniem bagātais mākslas darbinieks, komponists Aleksandrs Fadejevs, māte populāra krievu un čigānu dziesmu izpildītāja Svetlana Fadejeva. Maksima brālis Artjoms Fadejevs arī ir komponists, producents un dziesmu autors.

## Atsauces

## Ārējās saites
* Maksa Fadejeva producentu centra mājaslapa 
*  
*  
* Neoficiālā Maksa Fadejeva mājaslapa
Hendriks Lorencs

**Hendriks Antons Lorencs** (, dzimis , miris ) bija nīderlandiešu fiziķis, kas 1902. gadā kopā ar Pīteru Zēmani saņēma Nobela prēmiju fizikā. Nobela prēmiju viņš saņēma par pētījumiem, kā magnētiskais lauks ietekmē starojumu. Viņš kopā ar Zēmani izskaidroja Zēmaņa efektu.
 
Izsrādājis Lorenca transformāciju teoriju, ko vēlāk pielietoja Alberts Einšteins, lai aprakstītu laiktelpu.

Lorenca vārdā nosaukts spēks, ar kādu elektromagnētiskais lauks darbojas uz kustībā esošu punktveida lādiņu (Lorenca spēks).

Lorencs studēja Leidenes universitātē, kur arī strādāja par pasniedzēju no 1877. līdz 1910. gadam. No 1910. gada bija Teilersa muzeja Hārlemā kurators. Pēc Pirmā pasaules kara strādāja vairākās valsts iestādēs.

## Atsauces

## Ārējās saites

* Hendrika Lorenca biogrāfija Nobela prēmijas oficiālajā mājaslapā
Lorencs

**Lorencs** () ir Vācijā izplatīts latīņu cilmes uzvārds, kas cēlies vāciskojot romiešu uzvārdu Laurentijs *(Laurentius)*. Cilvēki ar šo uzvārdu:

* Dankans Lorencs (*Duncan Laurence*; 1994) — nīderlandiešu dziedātājs;
* Edvards Lorencs (*Edward Lorenz*; (1917—2008) — amerikāņu matemātiķis un metereologs;
* Hendriks Lorencs (*Hendrik Lorentz*; 1853—1928) — nīderlandiešu fiziķis, Nobela prēmijas laureāts;
* Konrāds Lorencs (*Konrad Lorenz*; 1903—1989) — austriešu zoologs, Nobela prēmijas laureāts;
* Kristians Lorencs (*Christian Lorenz*; 1966) — vācu mūziķis, grupas *[[Rammstein]]* taustiņinstrumentālists;
* Zigismunds Lorencs (1949—2022) — latviešu mūziķis.